Source: http://jarvenpaa.cloudnc.fi/fi-FI/Toimielimet/Kaupunginhallitus/Kokous_16122019/Hyvinvointikampuksen_paivakoti(12068)
Timestamp: 2020-01-20 22:05:53+00:00
Document Index: 4871126

Matched Legal Cases: ['§ 328', '§ 319', '§ 320', '§ 321', '§ 322', '§ 323', '§ 324', '§ 325', '§ 326', '§ 327', '§ 329', '§ 330', '§ 331', '§ 332', '§ 333', '§ 334', '§ 335', '§ 336', '§24', '§ 337', '§ 338']

Hyvinvointikampuksen päiväkoti | Järvenpää
Hyvinvointikampuksen päiväkoti
§ 328 Hyvinvointikampuksen päiväkoti
JARDno-2018-2990
Lasten ja nuorten lautakunta, 4.9.2018
Hyvinvointikampuksen päiväkoti korvaa Pehtoorin päiväkodin ympärivuorokautisen toiminnan sekä osittain Loutin, tulevaisuudessa suljettavan, päiväkodin toimintaa. Päiväkoti vastaa Järvenpään väestönkasvuun sekä huomioi osaltaan kasvavaa vuoropäivähoidon tarpeeseen ja se sisältyy syksyllä 2018 päätöksentekoon tulevaan päiväkotiverkkoselvitykseen.
Päiväkoti on suunniteltu kahdeksalle (8) lapsiryhmälle, joista kaksi on päiväryhmiä ja lisäksi siinä on tilat avoimeen toimintaan sekä monisukupolviseen kohtaamiseen.Päiväkoti on suunniteltu 192 lapselle, joskin lasten kokonaismäärää saattaa laskea alle kolmevuotiaiden osuuden kasvaessa. Rakennuksen hyötypinta-ala on 2 090 hum2 ja bruttoala: 2 403 brm2.
Päiväkodin kustannusarvio on laadittu yleisen ns. Haahtelan mallin pohjalta ja Haahtelan indeksiä ja siten kustanusarviota on korottanut viime vuosina rakennusalan kustannustason nousu. Päiväkodin kokoa ja sen myötä hintaa nostavat mm. aula sekä perheiden ja eri toimijoiden kohtaamispaikka, iso liikuntasali sekä ilta- ja viikonloppuhoidon vaatimukset ja tilat (esim. kotikeittiö, vesileikkitila). Alustava kustannusarvio on esitelty taustamateriaalissa.
Pedagoginen ja kaupunkikehityksellinen visio
Hyvinvointikampuksen päiväkoti on osa koko kampuksen kulttuuria. Varhaiskasvatus on aktiivisena toimijana luomassa sujuvaa yhteistyötä yhdessä Hyvinvointikampuksen alueen muiden toimijoiden kanssa. Päiväkoti luo turvallisen ja esteettömän yhteistyön erityisesti vieressä toimivan ikääntyvien ympärivuorokautisen palvelutalon sekä Myllytien toimintakeskuksen kanssa. Päiväkodin ruokasali luo lapsille ja ikääntyville mahdollisuuden kohdata aidosti toisensa elämänkaaren eri vaiheessa. Ikääntyvät ihmiset elämänkokemuksellaan osallistuvat lasten kasvuun ja oppimiseen. Lisäksi lasten on mahdollista tuoda ikääntyvien arkeen iloa omalla toiminnallaan. Päiväkodin yhteydessä voidaan tarjota myös muita lapsiperheille kohdistettuja palveluja yhteistyössä Kuuden soten ja muiden palvelun tuottajien sekä järjestöjen kanssa.
Tavoitteena on, että Hyvinvointikampuksen päiväkoti otetaan käyttöön vuoden 2020 lopussa, jolloin lapset voidaan ohjata uuteen päiväkotiin heti tammikuussa 2021.
Hankkeeseen liittyvä tausta-aineisto on tallennettu lautakunnan extranettiin.
Lasten ja nuorten lautakunta päättää:
merkitä Hyvinvointikampuksen päiväkodin hankevalmistelun tilanteen tiedoksi.
hyväksyä osaltaan edellä esitetyt sekä tausta-aineistossa tarkennetut hankkeen tavoitteet, pedagogiset lähtökohdat ja hankkeen koon lähtökohtana hankkeen jatkovalmistelulle.
esittää kaupunginhallitukselle, että kaupunginvaltuusto päätttää hyväksyä hankkeen ja lisätä hankeen investointiohjelmaan sekä tekemään tarvittavat talousarviovaraukset.
Kaupunginhallitus, 8.10.2018
Hyvinvointikampuksen päiväkotia on suunniteltu osana Hyvinvointikampuksen valmistelua. Uusi päiväkoti korvaa Pehtoorin päiväkodin ympärivuorokautisen toiminnan sekä osittain Loutin tulevaisuudessa suljettavan päiväkodin toimintaa. Päiväkoti vastaa Järvenpään väestönkasvuun sekä huomioi osaltaan kasvavaa vuoropäivähoidon tarvetta ja se sisältyy syksyllä päätöksentekoon tulevaan päiväkotiverkkoselvitykseen.
Päiväkodin tilat ovat suunniteltu kahdeksalle lapsiryhmälle (192 lapselle) ja lapsiperheiden avoimeen toimintaan. Tilat mahdollistavat myös kampuksen muuta yhteistoimintaa sekä lapsiperheiden joidenkin palvelujen sijoittumista. Rakennuksen hyötypinta-ala on 2090 hum2 ja bruttoala 2403 brm2.
Päiväkodin kustannusarvio on laadittu yleisen ns. Haahtelan mallin pohjalta. Päiväkodin kokoa ja sen myötä hintaa nostavat ilta- ja viikonloppuhoidon vaatimukset sekä aluetta palveleva isompi sali, aulatila ja kohtaamispaikka. Alustava kustannusarvio on 8,7 miljoonaa euroa ja sen vuosittainen jakautuminen on esitelty liitteessä. Taustamateriaalissa on kustannusvertailua lähialueella toteutettuihin vastaaviin päiväkotihankkeisiin.
Tavoitteena on, että Hyvinvointikampuksen päiväkoti otetaan käyttöön vuoden 2020 lopussa, jolloin lapset voidaan ohjata uuteen päiväkotiin heti tammikuussa 2021. Tämän tavoitteen toteutumien edellyttää projektin ja sen päätöksenteon etenemistä materiaalissa esitetyllä aikataululla.
Lasten ja nuorten lautakunta on käsitellyt asiaa 4.9.2018 ja päättänyt hyväksyä osaltaan hankkeen tavoitteet ja laajuuden jatkovalmistelun pohjaksi sekä esittää kaupunginhallitukselle hankkeen hyväksymistä kaupungin investointiohjelmaan.
Mestaritoiminta on kilpailuttanut syyskuussa 2016 rakennushankkeita, joissa on ollut mukana päiväkodin rakentaminen ja heillä on voimassa oleva hankintasopimusoptio Varte Oy:n kanssa, mikä mahdollistaa urakoitsijan käyttämisen Hyvinvointikampuksen hankkeessa
Valmistelu: yhteistyössä Mestaritoiminta/projektipäällikkö Jani Kervinen
Hankkeen aikana on selvitetty investoinnin toteutus- ja rahoitustapoja ja valmistelutyössä on nyt päädytty esittämään sitä, että investointi tehdään kaupungin omaan taseeseen eikä Mestaritoiminta Oy:n taseeseen kuten aikoinaan suunniteltiin. Omaan taseeseen rakentaminen on rahoituksen kannalta edullisin vaihtoehto.
Talousjaosto on linjannut, että hanke toteutetaan kaupungin omaan taseeseen ja hanke voidaan tuoda hankepäätöksenä kaupunginhallituksen käsittelyyn. Liitteinä on yhteenvetoesitys hankkeesta. Toisessa liitteessä on taustamateriaalia.
Hallintosäännön liitteen 1 investointiosan taloudellisten toimivaltarajojen mukaan kaupunginhallituksella on toimivalta päättää rakennushankkeista ja projekteista kahden miljoonan euron ylittävältä osin.
merkitä hankevalmistelun tilanteen tiedoksi
hyväksyä edellä esitetyt sekä tausta-aineistossa tarkennetut hankkeen tavoitteet, lähtökohdat ja hankkeen koon lähtökohtana hankkeen jatkovalmistelulle
että päätös on ehdollinen sille, että hankkeen määrärahat hyväksytään vuosien 2019-2023 talousarvion investointiohjelmassa
että kaupunki käyttää toteuttajana Mestaritoiminnan v. 2016 toteuttaman kiinteistöjen hankintakilpailutuksen voittajan Varte Oy:n voimassaolevaa hankintasopimusoptiota.
Asiantuntijoina paikalla olivat Jani Kervinen Mestaritoiminnalta ja palvelualuejohtaja Marju Taurula.
Talousjaosto, 27.9.2018
Päiväkodin kustannusarvio on laadittu yleisen ns. Haahtelan mallin pohjalta. Päiväkodin kokoa ja sen myötä hintaa nostavat ilta- ja viikonloppuhoidon vaatimukset sekä aluetta palveleva isompi sali, aulatila ja kohtaamispaikka. Alustava kustannusarvio ja vuosittainen jakautuminen on esitelty taustamateriaalissa, samoin kustannusvertailua lähialueella toteutettuihin vastaaviin päiväkotihankkeisiin.
Konserniopalvelut
Hankkeen aikana on selvitetty investoinnin toteutus- ja rahoitustapoja ja valmistelutyössä nyt on päädytty esittämään sitä, että investointi tehdään kaupungin omaan taseeseen eikä Mestaritoiminta Oy:n taseeseen kuten aikoinaan suunniteltiin. Omaan taseeseen rakentaminen on rahoituksen kannalta edulisin vaihtoehto.
Liitteinä on yhteenvetoesitykset hankkeista. Toinen liite kustannustietoineen on salassapidettävä (Julkisuuslaki 6 luku 24 §).
Antti Peltola, talous- ja hallintojohtaja, antti.peltola@jarvenpaa.fi
Talousjaosto linjaa, että
Hanke toteutetaan kaupungin omaan taseeseen.
Hanke voidaan tuoda hankepäätöksenä kaupunginhallituksen käsittelyyn, jonka yhteydessä esitetään myös tarvittavat talousarviomuutokset
Hyvinvointikampuksen päiväkodin suunnittelu on edennyt yhdessä käyttäjän ja rakentajan kanssa. Tämä on mahdollistanut kohteeseen hyvät ratkaisut niin kustannusarvion kuin käyttäjän ja tuotannonkin näkökulmasta.
Hanke on saanut puoltavan päätöksen KAUKE lautakunnasta 21.11.2019.
Hanke on esitelty OPKA lautakunnassa iltakouluasiana 10.12.2019.
Kohteelle on myönnetty maisematyölupa 7.11.2019. Kohteen rakennuslupa on parhaillaan käsittelyssä. Rakennuslupaan pyydetyt tarkennukset on toimitettu ja rakennuslupa odottaa hyväksyntää.
Hankkeen toteutusvaiheen projektinjohtourakkasopimus on allekirjoitettu 3.12.2019.
Kohde valmistuu 12/2020.
merkitä Hyvinvointikampuksen päiväkodin hankevalmistelun tilanteen tiedoksi
todeta, että hanke on siirtynyt suunnitteluvaiheesta toteuttamisvaiheeseen
Hyväksyttiin ehdotuksen mukaisesti.
§ 319 Kokouksen laillisuus ja päätösvaltaisuus sekä pöytäkirjan tarkastaminen
§ 320 Kaupunginvaltuuston 9.12.2019 päätösten tarkastaminen ja täytäntöönpano
§ 321 Ilmoitusasiat
§ 322 ICT-tiekartan toimeenpano ja hankintakonsultoinnin kilpailutus
§ 323 Valmiussuunnitelmien päivitys
§ 324 Tontin 186-21-2132-3 takaisin ostaminen Diggarinkatu 2
§ 325 Kiinteistöjen 186-7-9906-2, 186-7-787-2 sekä määräalan kiinteistöstä 186-401-1-2426 myyminen Valovirrankatu 1
§ 326 Sitovuusajan jatkaminen tontin 186-22-2229-1, Yliopettajankatu 3, kaupassa
§ 327 Määräalan myyminen kiinteistöstä 186-401-47-1 Diggarinkatu 12
§ 329 Sisäisen valvonnan ja riskienhallinnan perusteet
§ 330 Järvenpää 70-vuotta juhlavuosi
§ 331 Valtuustoaloite / Lisää lukutaitoa!
§ 332 Yhtiökokousedustajan nimeäminen Järvenpään Pysäköinti Oy:n yhtiökokoukseen 18.12.2019
§ 333 Yhtiökokousedustajan nimeäminen Kiinteistöosakeyhtiö Oy Terveyskeskuskampuksen Pysäköinti 1
§ 334 Yhtiökokousedustajan nimeäminen Kiinteistöosakeyhtiö Järvenpään Terveystalo yhtiökokoukseen 18.12.2019
§ 335 Osallistuminen USO-verkoston opintomatkaan 1.4.2020 - 3.4.2020
§ 336 Kaupungin erillisosakkeiden myynti / Wärtsilänkatu 20 B 37 ostotarjouksen hyväksyminen (Ei vielä julkinen JulkL §24.1. k17)
§ 337 LISÄPYKÄLÄ: Kokouskutsu 19.12.2019 / Hallituksen jäsenten nimeäminen / Kiinteistö Oy Järvenpään Harjoitushalli (lisäpykälä)
§ 338 LISÄPYKÄLÄ: Viran tai toimen perustaminen, lakkauttaminen ja nimikkeiden muutokset 1.1. - 31.12.2019 (lisäpykälä)